תקנות ניירות ערך (הצעת ניירות ערך באמצעות רכז הצעה)

{{ח:התחלה}}
{{ח:כותרת|תקנות ניירות ערך (הצעת ניירות ערך באמצעות רכז הצעה), התשע״ז–2017}}

{{ח:פתיח-התחלה}}
{{ח:תיבה|ק״ת תשע״ז, 1238|תקנות ניירות ערך (הצעת ניירות ערך באמצעות רכז הצעה)|https://olaw.org.il/takanot/takanot-7828.pdf}}; {{ח:תיבה|תשע״ח, 1752|תיקון|https://olaw.org.il/takanot/takanot-7981.pdf}}; {{ח:תיבה|תשפ״א, 1614|הוראת שעה|https://olaw.org.il/takanot/takanot-9112.pdf}}; {{ח:תיבה|תשפ״ג, 2311|הוראת שעה|https://olaw.org.il/takanot/takanot-10739.pdf}}, {{ח:תיבה|2312|הוראת שעה [תשפ״א] (ביטול)|https://olaw.org.il/takanot/takanot-10739.pdf}}; {{ח:תיבה|תשפ״ה, 1818|תיקון|https://olaw.org.il/takanot/takanot-11879.pdf}}.

''עדכון סכומים:'' {{ח:תיבה|ק״ת תשע״ט, 1808|הודעה|https://olaw.org.il/takanot/takanot-8148.pdf}}, {{ח:תיבה|1882|ת״ט|https://olaw.org.il/takanot/takanot-8152.pdf}}; {{ח:תיבה|תש״ף, 364|הודעה|https://olaw.org.il/takanot/takanot-8317.pdf}}; {{ח:תיבה|תשפ״א, 1542|הודעה|https://olaw.org.il/takanot/takanot-9093.pdf}}; {{ח:תיבה|תשפ״ב, 1791|הודעה|https://olaw.org.il/takanot/takanot-9936.pdf}}; {{ח:תיבה|תשפ״ג, 848|הודעה|https://olaw.org.il/takanot/takanot-10500.pdf}}; {{ח:תיבה|תשפ״ד, 1073|הודעה|https://olaw.org.il/takanot/takanot-11024.pdf}}; {{ח:תיבה|תשפ״ה, 895|הודעה|https://olaw.org.il/takanot/takanot-11690.pdf}}; {{ח:תיבה|תשפ״ו, 564|הודעה|https://olaw.org.il/takanot/takanot-12171.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק ניירות ערך#סעיף 15ב|סעיפים 15ב(4א)}}, {{ח:חיצוני|חוק ניירות ערך#סעיף 15ו|15ו}}, {{ח:חיצוני|חוק ניירות ערך#סעיף 35מ|35מ}}, {{ח:חיצוני|חוק ניירות ערך#סעיף 35מד|35מד}}, {{ח:חיצוני|חוק ניירות ערך#סעיף 55א|55א}} {{ח:חיצוני|חוק ניירות ערך#סעיף 56|ו־56(א)}} {{ח:חיצוני|חוק ניירות ערך|לחוק ניירות ערך, התשכ״ח–1968}} (להלן – החוק), לפי הצעת הרשות ובאישור ועדת הכספים של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: הגדרות}}

{{ח:פנימי|פרק ב|פרק ב׳: רכז ההצעה}}

{{ח:פנימי|פרק ב סימן א|סימן א׳: רישום במרשם הרכזים}}

{{ח:פנימי|פרק ב סימן ב|סימן ב׳: חובות רכז ההצעה}}

{{ח:פנימי|פרק ג|פרק ג׳: תנאים להצעת ניירות הערך}}

{{ח:פנימי|פרק ד|פרק ד׳: תנאים להצעת איגרות חוב באופן מבוזר}}

{{ח:פנימי|פרק ה|פרק ה׳: הוראות כלליות}}

{{ח:פנימי|תוספת|תוספת}}

{{ח:קטע2|פרק א|פרק א׳: הגדרות}}

{{ח:סעיף|1|הגדרות|תיקון: תשע״ח}}
{{ח:ת}} בתקנות אלה –
{{ח:ת|סוג=הגדרה}} ”איגרת חוב“ – מסמך שהנפיקה חברה, אגודה שיתופית או כל תאגיד אחר המעיד על קיומה של התחייבות כספית שחב המנפיק, ומגדיר את תנאיה;
{{ח:ת|סוג=הגדרה}} ”אתר האינטרנט“ – אתר האינטרנט שבאמצעותו פועל רכז ההצעה, לרבות לצורך פרסום ההצעות וקבלת הזמנות מציבור המשקיעים;
{{ח:ת|סוג=הגדרה}} ”דוח בדיקה“ – כל אחד מאלה:
{{ח:תתת|(1)}} אם החברה המציעה עוסקת במחקר ופיתוח, דוח של רשות החדשנות המפרט את ממצאי הבדיקות שערכה בנוגע לחברה המציעה ולפיהן –
{{ח:תתתת|(א)}} לא נמצא שהתכנית העסקית של החברה המציעה היא בלתי סבירה;
{{ח:תתתת|(ב)}} לא נמצא שאין היתכנות טכנולוגית לפעילות המחקר ופיתוח המוצעת;
{{ח:תתתת|(ג)}} החברה הציגה צוות המורכב מעובדי החברה המציעה אשר יעסוק בפעילות המחקר ופיתוח;
{{ח:תתתת|(ד)}} החברה המציעה הצהירה שהיא המחזיקה הבלעדית בבעלות על הידע המפותח בה או בזכויות הנובעות ממנו, לרבות בזכויות הקניין הרוחני;
{{ח:תתתת|(ה)}} בדוח הבדיקה יצוין כי אין בו כדי להעיד על הצלחת החברה המציעה או על פעילותה או כדי להעיד על יכולות הצוות שהוצג על ידי החברה המציעה, להשלים בהצלחה את הפעילות שהחברה המציעה מתכננת לבצע;
{{ח:תתת|(2)}} דוח של הסוכנות לעסקים קטנים ובינוניים או מי מטעמה, המאשר כי ביחס להצעה המבוצעת באמצעות רכז ההצעה –
{{ח:תתתת|(א)}} התכנית העסקית של החברה המציעה הוכנה לפי המדדים שקבעה הסוכנות לעסקים קטנים ובינוניים ולא נמצא שהתכנית העסקית היא בלתי סבירה;
{{ח:תתתת|(ב)}} לא נמצא שאין בידי הצוות הניהולי והמקצועי של החברה המציעה היכולות הדרושות כדי שהחברה תעמוד ביעדיה;
{{ח:תתתת|(ג)}} לא נמצאו סממנים המעידים על אי־יכולתה של החברה המציעה להחזיר את חובותיה במועד;
{{ח:ת|סוג=הגדרה}} ”דירוג“ – כהגדרתו {{ח:חיצוני|חוק להסדרת פעילות חברות דירוג האשראי|בחוק הדירוג}};
{{ח:ת|סוג=הגדרה}} ”הכנסה שנתית“ – לפי אישור רואה חשבון המאשר כי גובה הכנסתו של משקיע בודד שאינו משקיע מוביל, עונה על האמור {{ח:פנימי|סעיף 15|בתקנה 15(ב)}} או {{ח:פנימי|סעיף 24ז|בתקנה 24ז(ב)}}, לפי העניין;
{{ח:ת|סוג=הגדרה}} ”הסוכנות לעסקים קטנים ובינוניים“ – הסוכנות לעסקים קטנים ובינוניים שהוקמה במשרד הכלכלה והתעשייה לפי {{ח:חיצוני|http://www.pmo.gov.il/Secretary/GovDecisions/2007/Pages/des2190.aspx|החלטת ממשלה מספר 2190 מיום כ״ח באב התשס״ז (12 באוגוסט 2007)}} וכמשמעותה {{ח:חיצוני|http://www.pmo.gov.il/Secretary/GovDecisions/2011/Pages/des3409.aspx|בהחלטת ממשלה מספר 3409 מיום א׳ בתמוז התשע״א (3 ביולי 2011)}};
{{ח:ת|סוג=הגדרה}} ”הצעה“ – הצעת ניירות ערך לפי {{ח:חיצוני|חוק ניירות ערך#סעיף 15ב|סעיף 15ב(4א) לחוק}};
{{ח:ת|סוג=הגדרה}} ”הצעת איגרות חוב באופן מבוזר“ – הצעת איגרות חוב לפי {{ח:פנימי|פרק ד|פרק ד׳}};
{{ח:ת|סוג=הגדרה}} ”זיקה“ – אחד מאלה:
{{ח:תתת|(1)}} שליטה בחברה המציעה;
{{ח:תתת|(2)}} קבלת טובת הנאה, במישרין או בעקיפין, מחברה מציעה, בעל השליטה בה או תאגיד בשליטתו ובכלל זה העסקה בתפקיד של נושא משרה בתמורה או העסקה בחברה המציעה או בתאגיד בשליטת בעל השליטה בה בתמורה, או מתן שירותים בתמורה לתאגידים כאמור;
{{ח:ת|סוג=הגדרה}} ”חברה מציעה“ – חברה פרטית כהגדרתה {{ח:חיצוני|חוק החברות|בחוק החברות}}, אגודה שיתופית או כל תאגיד אחר שלא הציעו ניירות ערך לפי תשקיף בישראל או בכל מדינה אחרת;
{{ח:ת|סוג=הגדרה}} ”חברת מחקר ופיתוח“ – חברה שעיקר עיסוקה במחקר או פיתוח;
{{ח:ת|סוג=הגדרה}} ”חוק הדירוג“ – {{ח:חיצוני|חוק להסדרת פעילות חברות דירוג האשראי|חוק להסדרת פעילות חברות דירוג האשראי, התשע״ד–2014}};
{{ח:ת|סוג=הגדרה}} ”חוק החדשנות“ – {{ח:חיצוני|חוק לעידוד מחקר, פיתוח וחדשנות טכנולוגית בתעשייה|חוק לעידוד מחקר, פיתוח וחדשנות טכנולוגית בתעשייה, התשמ״ד–1984}};
{{ח:ת|סוג=הגדרה}} ”מבקשת“ – חברה המבקשת להירשם במרשם הרכזים;
{{ח:ת|סוג=הגדרה}} ”מדד“ – מדד המחירים לצרכן שמפרסמת הלשכה המרכזית לסטטיסטיקה;
{{ח:ת|סוג=הגדרה}} ”מחקר“ ו”פיתוח“ – כהגדרתם {{ח:חיצוני|חוק לעידוד מחקר, פיתוח וחדשנות טכנולוגית בתעשייה|בחוק החדשנות}};
{{ח:ת|סוג=הגדרה}} ”מרשם הרכזים“ – כמשמעותו {{ח:חיצוני|חוק ניירות ערך#סעיף 35לט|בסעיף 35לט לחוק}};
{{ח:ת|סוג=הגדרה}} ”מרשם ניירות ערך“ – מרשם בעלי מניות כמשמעותו {{ח:חיצוני|חוק החברות#סעיף 127|בסעיף 127 לחוק החברות}}, או מרשם איגרות חוב שתנהל חברה מציעה ויירשמו בו הפרטים האמורים {{ח:חיצוני|חוק החברות#סעיף 130|בסעיפים 130}} {{ח:חיצוני|חוק החברות#סעיף 131|ו־131 לחוק האמור}}, בשינויים המחויבים;
{{ח:ת|סוג=הגדרה}} ”משקיע בודד“ – יחיד, ויראו יחיד ובני משפחתו הגרים עמו או שפרנסת האחד על האחר, כיחיד;
{{ח:ת|סוג=הגדרה}} ”משקיע מוביל“ – משקיע שמתקיימים בו כל אלה:
{{ח:תתת|(1)}} אין לו זיקה או כל קשר עסקי או מקצועי אחר עם חברה מציעה, בעל השליטה בה, בעל ענין בה, נושאי משרה בכירה בה או תאגיד בשליטת בעל השליטה בה, בשנתיים שקדמו למועד ההצעה ובמועד ההצעה, למעט כהונה בתפקיד דירקטור בחברה המציעה, בלא תמורה;
{{ח:תתת|(2)}} הוא אחד מאלה:
{{ח:תתתת|(א)}} מנוי {{ח:חיצוני|חוק ניירות ערך#תוספת 1 פרט 1|בפרטים (1) עד (4)}}, {{ח:חיצוני|חוק ניירות ערך#תוספת 1 פרט 9|(9)}} {{ח:חיצוני|חוק ניירות ערך#תוספת 1 פרט 11|או (11) לתוספת הראשונה לחוק}};
{{ח:תתתת|(ב)}} קרן טכנולוגיה עילית כהגדרתה {{ח:חיצוני|חוק השקעות משותפות בנאמנות|בחוק להשקעות משותפות}};
{{ח:תתתת|(ג)}} אדם המתמחה בביצוע השקעות בחברות מחקר ופיתוח או בעסקים קטנים ובינוניים, לפי העניין, שבחמש השנים שקדמו למועד ההצעה ביצע חמש השקעות קודמות בחברות פרטיות כאמור לפחות, בהיקף כולל שלא יפחת משני מיליון שקלים חדשים; לעניין זה, ”עסקים קטנים ובינוניים“ – עסק שמעסיק לא יותר מ־100 עובדים או שמחזור העסקאות השנתי שלו אינו עולה על 100 מיליון שקלים חדשים;
{{ח:תתת|(3)}} סכום התמורה שהתקבלה ממנו במסגרת ההצעה לא יפחת משיעור של 10% מסך כל התמורה שהתקבלה מכלל המשקיעים;
{{ח:ת|סוג=הגדרה}} ”סכום הגיוס“ – סכום הגיוס המזערי שמבקשת החברה המציעה להשיג באמצעות ההצעה;
{{ח:ת|סוג=הגדרה}} ”קרוב“ – כהגדרתו {{ח:חיצוני|חוק החברות|בחוק החברות}};
{{ח:ת|סוג=הגדרה}} ”קרן להחזר חובות“ – קרן לכיסוי חלקי או מלא של הוצאות רכז ההצעה בעד נקיטת אמצעי גבייה מחברות מציעות כאמור {{ח:פנימי|סעיף 24ב|בתקנה 24ב(א)(3)}}, ולפיצוי חלקי או מלא של משקיעים בשל אי־החזר השקעתם;
{{ח:ת|סוג=הגדרה}} ”רבעון“ – תקופה של שלושה חודשים המסתיימת ביום האחרון של החודש השלישי (הרבעון הראשון), השישי (הרבעון השני), התשיעי (הרבעון השלישי) והשנים עשר (הרבעון הרביעי) של שנה;
{{ח:ת|סוג=הגדרה}} ”רכז הצעה“ – כמשמעותו {{ח:חיצוני|חוק ניירות ערך#סעיף 15ב|בסעיף 15ב(4א)(א) לחוק}};
{{ח:ת|סוג=הגדרה}} ”רשות החדשנות“ – הרשות הלאומית לחדשנות טכנולוגית אשר הוקמה מכוח {{ח:חיצוני|חוק לעידוד מחקר, פיתוח וחדשנות טכנולוגית בתעשייה|חוק החדשנות}};
{{ח:ת|סוג=הגדרה}} ”תאגיד נשלט“ – תאגיד שבו שולטת החברה המציעה;
{{ח:ת|סוג=הגדרה}} ”תקופת ההגשה“ – התקופה הנקובה בהצעה ושתתחיל לא לפני תום חמישה ימי עסקים מיום פרסום ההצעה, תימשך למשך חמישה ימי עסקים לפחות ותסתיים לא יאוחר מ־90 ימים מיום פרסומה.

{{ח:קטע2|פרק ב|פרק ב׳: רכז ההצעה}}
{{ח:קטע3|פרק ב סימן א|סימן א׳: רישום במרשם הרכזים}}

{{ח:סעיף|2|רישום במרשם הרכזים|תיקון: [הודעות]}}
{{ח:ת}} יושב ראש הרשות או עובד הרשות שהוא הסמיכו לכך בכתב ירשום את המבקשת במרשם הרכזים, אם ראה שהתקיימו בה כל אלה:
{{ח:תת|(1)}} המבקשת היא חברה לפי {{ח:חיצוני|חוק החברות|חוק החברות}};
{{ח:תת|(2)}} למבקשת מיומנות טכנית ואמצעים מתאימים לצורך פעילות בתור רכז הצעה, ובכלל זה אתר אינטרנט המתאים לפעילות זו, כפי שהוצגו באמצעות חוות דעת חיצונית או בדרך אחרת כפי שתורה לה הרשות;
{{ח:תת|(3)}} נושאי המשרה במבקשת עומדים {{ח:פנימי|סעיף 3|בתקנה 3}};
{{ח:תת|(4)}} המבקשת ביטחה את אחריותה כלפי המשקיעים; היקף הביטוח ותנאיו יהיו ברמה מספקת לדעת דירקטוריון המבקשת, להבטחת מלוא אחריותה האמורה, בהתחשב בהיקף פעילותה;
{{ח:תת|(5)}} המבקשת הפקידה סכום שלא יפחת מ־100,000 שקלים חדשים {{ח:הערה|(מתואם לשנת 2018; בשנת 2026, 119,005 ש״ח)}} באיגרות חוב הנסחרות בבורסה שמנפיקה הממשלה ושאינן ניתנות להמרה לניירות ערך המקנים זכות השתתפות או חברות בתאגיד, או באיגרות חוב הנסחרות בבורסה המדורגות בדרגת השקעה גבוהה (להלן – הפיקדון);
{{ח:תת|(6)}} הפיקדון הופקד למשמרת אצל בנק או אצל חבר בורסה על שם עורך דין או רואה חשבון שישמש נאמן לפיקדון (להלן – הנאמן); הנאמן ינהל את הפיקדון על פי הוראות תקנה זו, לטובת תובעים שהמבקשת חבה להם על פי פסק דין או פסק בורר בשל אחריותה לפי {{ח:חיצוני|חוק ניירות ערך|החוק}} ותקנות אלה (להלן – חשבון הנאמנות); חשבון הנאמנות לא יהיה ניתן לשעבוד, למשיכה או לעיקול אלא בהוראת הנאמן ובהתקיים אחד מאלה:
{{ח:תתת|(א)}} המבקשת נמחקה ממרשם הרכזים ועברו שלוש שנים מההצעה האחרונה שבוצעה באמצעות המבקשת ולא הוגשה נגדה תובענה בשל אחריותה לפי {{ח:חיצוני|חוק ניירות ערך|החוק}};
{{ח:תתת|(ב)}} המבקשת נמצאת בהליכי חדלות פירעון וסכום הפיקדון דרוש לשם ביצוע פסק דין או פסק בורר שאישר בית המשפט בתובענה כאמור בפסקת משנה (א); בפסקת משנה זו, ”הליכי חדלות פירעון“ – הליכי פירוק או כינוס נכסים לפי {{ח:חיצוני|חוק החברות#חלק 8א|פקודת החברות [נוסח חדש], התשמ״ג–1983}}, או הליכים לפי {{ח:חיצוני|חוק החברות#סעיף 350|סעיף 350 לחוק החברות}};
{{ח:תת|(7)}} היא שילמה לרשות אגרה בסכום של 50,000 שקלים חדשים {{ח:הערה|(מתואם לשנת 2018; בשנת 2026, 59,500 ש״ח)}} לצורך רישומה במרשם הרכזים.

{{ח:סעיף|3|נושאי משרה ברכז ההצעה}}
{{ח:תת|(א)}} בדירקטוריון של רכז ההצעה יכהנו שלושה דירקטורים לפחות; שליש מן הדירקטורים לפחות יהיו דירקטורים עצמאיים; לעניין זה, ”דירקטור עצמאי“ – מי שעומד בתנאים הקבועים לדירקטור חיצוני {{ח:חיצוני|חוק החברות#סעיף 240|בסעיף 240(ב) לחוק החברות}}, בשינויים המחויבים.
{{ח:תת|(ב)}} לא יכהן אדם כנושא משרה ברכז ההצעה –
{{ח:תתת|(1)}} מי שהורשע בעבירה מן המנויות {{ח:חיצוני|חוק החברות#סעיף 226|בסעיף 226(א) לחוק החברות}} ולא חלפו חמש שנים מיום מתן פסק הדין שבו הורשע;
{{ח:תתת|(2)}} מי שהוכרז פושט רגל כל עוד לא הופטר.

{{ח:סעיף|4|מחיקה ממרשם הרכזים}}
{{ח:תת|(א)}} רכז הצעה המבקש להימחק ממרשם הרכזים, יגיש בקשה בכתב לרשות.
{{ח:תת|(ב)}} הרשות לא תמחק את רכז ההצעה ממרשם הרכזים, בטרם יתקיים אחד מאלה:
{{ח:תתת|(1)}} רכז ההצעה העביר את כל פעילותו לרכז הצעה אחר;
{{ח:תתת|(2)}} אין לרכז ההצעה חובות לגבי ההצעות שנעשו באמצעותו.

{{ח:קטע3|פרק ב סימן ב|סימן ב׳: חובות רכז ההצעה}}

{{ח:סעיף|5|חובות רכז ההצעה|תיקון: תשע״ח}}
{{ח:ת}} רכז ההצעה –
{{ח:תת|(1)}} ינקוט אמצעים סבירים כדי לבדוק כי ההצעה ותנאיה מקיימים את כל התנאים הקבועים {{ח:חיצוני|חוק ניירות ערך#סעיף 15ב|בסעיף 15ב(4א) לחוק}} ובתקנות אלה; לעניין זה, רכז הצעה רשאי להסתמך על מצגי החברה המציעה, אלא אם כן יש לו יסוד סביר שלא להאמין בנכונותם;
{{ח:תת|(2)}} יחליט על נהלים וינקוט אמצעים סבירים במטרה למנוע ככל האפשר תרמיות בהצעות המבוצעות באמצעותו; לעניין ”אמצעים סבירים“, רכז הצעה רשאי להסתמך על מצגי החברה המציעה, אלא אם כן יש לו יסוד סביר שלא להאמין בנכונותם;
{{ח:תת|(3)}} יוודא כי הנענים להצעה אישרו כי קראו את המידע והאזהרות האמורים {{ח:פנימי|סעיף 7|בתקנה 7(ב)(2)}}, וכן אישרו כי הסיכונים שהוצגו מובנים להם, בטרם יתאפשר להם להשקיע באמצעות רכז ההצעה;
{{ח:תת|(4)}} ינקוט אמצעים סבירים כדי לוודא שהמשקיעים הנענים להצעה עומדים בתנאים הקבועים {{ח:פנימי|סעיף 15|בתקנה 15}}; לעניין זה, רכז הצעה רשאי להסתמך על הצהרות המשקיעים, אלא אם כן יש לו יסוד סביר שלא להאמין בנכונותן;
{{ח:תת|(5)}} ישמור מידע הכולל פרטים מזהים של המשקיעים במקום ובאופן שהמידע לא יגיע לידיו או לידיעתו של אדם שלא הוסמך לקבלו;
{{ח:תת|(6)}} יאפשר לחברה המציעה להעביר דיווחים למחזיקי ניירות הערך באמצעות אתר האינטרנט שלו;
{{ח:תת|(7)}} בסיום תקופת ההגשה ועם קבלת סכום הגיוס שצוין בהצעה, יוודא שהמשקיעים שנענו להצעה, נרשמו במרשם ניירות הערך;
{{ח:תת|(8)}} אם רכז ההצעה מספק דירוג לניירות הערך המוצעים, הוא –
{{ח:תתת|(א)}} יחליט על שיטת הערכה לשם קביעת הדירוגים; שיטת ההערכה יכול שתתבסס על מאפיינים כמותיים או איכותיים או על שילוב שלהם;
{{ח:תתת|(ב)}} ייתן גילוי באתר האינטרנט לגבי שיטת הערכה שבה נעשה שימוש;
{{ח:תתת|(ג)}} יחליט על הדירוג בהתבסס על כל המידע שקיבל ועל כל מידע אחר שבידיו הנוגע לקביעת הדירוג ובהתאם לשיטת ההערכה שקבע;
{{ח:תתת|(ד)}} יפעל לפי שיטת הערכה באופן שיטתי ועקבי, לגבי כלל הדירוגים בעלי מאפיינים דומים.

{{ח:סעיף|6|דיווחים}}
{{ח:תת|(א)}} רכז הצעה יגיש לרשות דוח שנתי בכל שנה בתוך שלושה חודשים מתום שנת הכספים, ויפרסמו באתר האינטרנט במשך ארבע שנים לפחות מיום פרסומו.
{{ח:תת|(ב)}} בדוח השנתי יופיעו הפרטים האלה:
{{ח:תתת|(1)}} הסיכונים הכרוכים בהיענות להשקעה באמצעות הרכז והמידע והאזהרות המפורסמים למשקיע כאמור {{ח:פנימי|סעיף 7|בתקנה 7(ב)(2)}};
{{ח:תתת|(2)}} הנהלים והאמצעים שנוקט רכז ההצעה כדי לבדוק כי ההצעה ותנאיה מקיימים את כל התנאים הקבועים {{ח:חיצוני|חוק ניירות ערך#סעיף 15ב|בסעיף 15ב(4א) לחוק}} ובתקנות אלה;
{{ח:תתת|(3)}} הנהלים והאמצעים שנוקט רכז ההצעה למניעת תרמיות ככל האפשר בהצעות המבוצעות באמצעותו;
{{ח:תתת|(4)}} פירוט בדבר זהות נושאי המשרה ברכז ההצעה, מבנה הדירקטוריון וועדותיו אם ישנן;
{{ח:תתת|(5)}} אמות מידה לבחירת ההצעות המפורסמות באתר האינטרנט;
{{ח:תתת|(6)}} אופן יישום שיטות ההערכה לדירוג ניירות הערך המוצעים אם רכז ההצעה מספק דירוג;
{{ח:תתת|(7)}} פירוט טבלאי של ההצעות שפורסמו באמצעות רכז ההצעה במהלך תקופת הדוח לרבות –
{{ח:תתתת|(א)}} פרטים בדבר הגיוסים שבוצעו באמצעות רכז ההצעה בתקופת הדוח, לרבות תחומי עיסוק של החברות המציעות, סוג ניירות הערך שהוצע במסגרת הגיוסים ואופן פילוחם, סך כל הכספים שגויסו ואופן פילוחם בין סוגי ניירות הערך שהוצעו וכן פירוט ביחס לסך כל ההצעות, ההפקדות והתמורה שהתקבלה לפי {{ח:פנימי|תוספת|הטבלה שבתוספת}};
{{ח:תתתת|(ב)}} ציון מספר ההצעות שבהן לא גויסו סכומי הכסף המבוקשים, לרבות מספר ההצעות שבוטלו ומספר ההזמנות וההצעות שנמשכו חזרה;
{{ח:תתתת|(ג)}} ציון מספר המשקיעים שהשתתפו בכל הצעה;
{{ח:תתתת|(ד)}} ציון מספר ההצעות שבהן ניתן דוח בדיקה וסוג הדוח שניתן בהן ומספר ההצעות שבהן השתתף משקיע מוביל בתקופת הדוח;
{{ח:תתתת|(ה)}} אישור רואה חשבון לכל הפרטים שצוינו לפי פרט משנה (א);
{{ח:תתת|(8)}} כל עניין בפעילות רכז הצעה העשוי להיות מהותי למשקיע השוקל השקעה באמצעותו.
{{ח:תת|(ג)}} יושב ראש הרשות, או עובד הרשות שהוא הסמיכו לכך בכתב, רשאי לדרוש מרכז ההצעה בכל עת –
{{ח:תתת|(1)}} להגיש דוח על אירוע או עניין ברכז ההצעה, אם לדעתו מידע לגביו עשוי להיות בעל השפעה מהותית על פעילות רכז ההצעה;
{{ח:תתת|(2)}} להגיש דוח המתקן דוח או הודעה שהוגשו לפי תקנות אלה, בתוך פרק זמן שיורה בדרישה, אם נוכח לדעת כי דוח או הודעה שהוגשו אינם כנדרש לפי תקנות אלה, או כי הפרטים שנמסרו מכוח תקנות אלה מחייבים זאת.

{{ח:סעיף|7|אתר האינטרנט}}
{{ח:תת|(א)}} באתר האינטרנט יוצג כלל המידע שנדרש רכז ההצעה להביא לידיעת הציבור לפי {{ח:חיצוני|חוק ניירות ערך|החוק}} ותקנות אלה.
{{ח:תת|(ב)}} נוסף על האמור בתקנת משנה (א), יפרסם רכז ההצעה באתר האינטרנט שלו –
{{ח:תתת|(1)}} פרטי ההצעה, לרבות תקופת ההגשה, מספר ניירות הערך המוצעים ושיעורם, תוצאות ההצעה ומועדי העברת הכספים מהמשקיעים וניירות הערך מהחברה המציעה ואופן העברתם;
{{ח:תתת|(2)}} המידע והאזהרות המפורטות {{ח:פנימי|סעיף 19|בתקנות 19(א)(13)}}, תוכן הנהלים לפי {{ח:פנימי|סעיף 5|תקנה 5(2)}} וכן אזהרה ברורה ומפורשת על כך שהוא אינו בודק את נאותות ההצעה ויפרט אילו בדיקות עשה בנוגע לחברה המציעה, בעלי שליטה ונושאי המשרה בה;
{{ח:תתת|(3)}} מידע בדבר שיטות ההערכה שעליהן החליט ושלפיהן הוא פועל אם הוא מספק דירוג, כאמור {{ח:פנימי|סעיף 5|בתקנה 5(8)}};
{{ח:תתת|(4)}} מידע בדבר נהלים לשמירת מסמכים, תיעוד, אבטחת מידע והבטחת המשכיות פעילות רכז ההצעה כאמור {{ח:פנימי|סעיף 9|בתקנה 9}};
{{ח:תתת|(5)}} תיאור כללי של אופן קביעת התשלום שגובה רכז ההצעה בעד פעילותו;
{{ח:תתת|(6)}} תיאור מבנה האחזקות, בעלי השליטה ונושאי המשרה ברכז ההצעה;
{{ח:תתת|(7)}} מידע בדבר אמצעי התקשרות עם רכז ההצעה, לרבות כתובת עדכנית, מספרי טלפון, מספרי פקסימיליה וכתובת דואר אלקטרוני;
{{ח:תתת|(8)}} אזהרות בדבר תרמיות בהצעות שגילה;
{{ח:תתת|(9)}} כל עניין בפעילות רכז הצעה העשוי להיות מהותי למשקיע השוקל השקעה באמצעותו.
{{ח:תת|(ג)}} רכז ההצעה ידאג להבטחת פעילות רציפה והמשכיות של אתר האינטרנט, לרבות באמצעות גורמים חיצוניים המתפעלים את המערכת הטכנולוגית או חלק ממנה, ממשקים של המערכת הטכנולוגית עם גורמים חיצוניים לרכז ההצעה וניהול מערך שמירת נתונים, גיבוי, אבטחת מידע ומנגנוני בקרה.

{{ח:סעיף|8|שמירת מסמכים ותיעוד}}
{{ח:ת}} רכז ההצעה ישמור את כל המסמכים בקשר עם הצעות שנעשו באמצעותו למשך שבע שנים ממועד ההצעה.

{{ח:סעיף|9|נהלים}}
{{ח:ת}} רכז ההצעה יחליט ויקיים נהלים בנושאים האלה:
{{ח:תת|(1)}} שמירת מסמכים ואבטחת מידע, ובכלל זה אופן שמירת המידע והמסמכים, לרבות מידע ומסמכים שנשמרו במערכות מחשב או בציוד תקשורת, הן לגבי מסמך בעותק קשיח, והן לגבי מסמך מכל סוג אחר, בשים לב לחובת הסודיות כלפי לקוחותיו ולאפשרות גיבוי המידע, אחזור המידע בשלמותו ואיתור המסמך אם יש צורך;
{{ח:תת|(2)}} קיום מערכות, משאבים ונהלים מתאימים להבטחת המשכיות פעילות רכז ההצעה.

{{ח:סעיף|10|איסור בדבר ניגוד עניינים}}
{{ח:תת|(א)}} רכז ההצעה יהיה עצמאי בביצוע פעולותיו לפי תקנות אלה, יפעל לפי שיקולים מקצועיים בלבד ולא יפעל במצב של ניגוד עניינים.
{{ח:תת|(ב)}} בלי לגרוע מכלליות האמור בתקנת משנה (א), רכז ההצעה –
{{ח:תתת|(1)}} לא יספק, במישרין או בעקיפין, ייעוץ או המלצות למשקיעים בנוגע להצעות שפורסמו באתר האינטרנט, למעט דירוג, כאמור {{ח:פנימי|סעיף 5|בתקנה 5(8)}};
{{ח:תתת|(2)}} תנאי השכר של עובדי רכז ההצעה ונושאי משרה בו לא יהיו מותנים בהכנסות מהצעות מסוימות;
{{ח:תתת|(3)}} עובדי רכז ההצעה ונושאי משרה בו לא יקבלו, במישרין או בעקיפין, ניירות ערך בחברה המציעה.
{{ח:תת|(ג)}} על אף האמור בתקנות משנה (א) ו־(ב)(1), רכז ההצעה רשאי לייעץ לחברה המציעה בכל הקשור לתוכן ומבנה ההצעה, כולל סיוע בהכנת מסמכי ההצעה.
{{ח:תת|(ד)}} רכז ההצעה רשאי לרכוש ניירות ערך בחברה המציעה מהסוג המוצע על ידה לציבור וכן לקבל ניירות ערך כאמור בתמורה לשירותיו בקשר עם ההצעה שנעשית באמצעותו, ובלבד שניתן גילוי על כך במסמכי ההצעה.

{{ח:סעיף|11|אגרה|תיקון: תשע״ח, תשפ״א, תשפ״ג, תשפ״ג־2, תשפ״ה, [הודעות]}}
{{ח:תת|(א)}} רכז ההצעה ישלם לרשות אגרה ב־1 באוגוסט של כל שנה כמפורט להלן:
{{ח:תתת|(1)}} אגרה שנתית בסכום של 45,335 שקלים חדשים {{ח:הערה|(מתואם לשנת 2025; בשנת 2026, 46,405 ש״ח)}} בעד כל שנת כספים;
{{ח:תתת|(2)}} אגרה בעד כל גיוס שבוצע באמצעותו במהלך שנת הכספים הקודמת, בשיעור של 0.03% (שלוש מאיות האחוז) מסכום כל גיוס כאמור.
{{ח:תת|(ב)}} בעד שנת כספים שבה חלה תקופת הפסקת פעילות שלו, ישלם רכז ההצעה חלק יחסי מהאגרה השנתית הקבועה לפי תקנת משנה (א)(1), השווה לסכום האגרה השנתית כשהוא מחולק ב־365 ימים ומוכפל במספר הימים שרכז ההצעה פעל בפועל.
{{ח:תת|(ג)}} רכז ההצעה יהיה פטור מתשלום האגרה השנתית המפורטת בתקנת משנה (א)(1) בשנה שבה חל מועד הרישום שלו במרשם הרכזים.
{{ח:תת|(ד)}} על אגרה כאמור בתקנת משנה (א) שלא שולמה במועד, יחולו הוראות {{ח:חיצוני|תקנות ניירות ערך (אגרה שנתית)#סעיף 2|תקנה 2(ט) ו־(י) לתקנות ניירות ערך (אגרה שנתית), התשמ״ט–1989}}, ועל אגרה ששולמה בסכום העולה על סכומה לאותה שנה, יחולו הוראות {{ח:חיצוני|תקנות ניירות ערך (אגרה שנתית)#סעיף 2|תקנה 2(יא) לאותן תקנות}}.
{{ח:תת|(ה)}} בתקנה זו, ”מועד רישום“ – המועד שבו נרשם רכז ההצעה במרשם הרכזים לפי {{ח:פנימי|סעיף 2|תקנה 2}}.
{{ח:תת|(ו)}} {{ח:הערה|(בוטלה).}}
{{ח:תת|(ז)}} {{ח:הערה|(בוטלה).}}
{{ח:תת|(ח)}} {{ח:הערה|(פקעה).}}

{{ח:סעיף|12|גבייה}}
{{ח:ת}} על גביית אגרות, הפרשי הצמדה וקנס לפי תקנות אלה תחול {{ח:חיצוני|פקודת המסים (גבייה)|פקודת המסים (גבייה)}} כאילו היו מס כמשמעותו {{ח:חיצוני|פקודת המסים (גבייה)|בפקודה האמורה}}.

{{ח:קטע2|פרק ג|פרק ג׳: תנאים להצעת ניירות הערך}}

{{ח:סעיף|13|ניירות הערך המוצעים}}
{{ח:ת}} החברה המציעה תציע ניירות ערך שהם מניות או איגרות חוב בלבד.

{{ח:סעיף|14|תמורת ההצעה|תיקון: [הודעות]}}
{{ח:תת|(א)}} סכום התמורה המרבי בהצעה אחת או בכמה הצעות של החברה המציעה במהלך תקופה של 12 חודשים עוקבים, לא יעלה על ארבעה מיליון שקלים חדשים {{ח:הערה|(מתואם לשנת 2018; בשנת 2026, 4,760,375 ש״ח)}}.
{{ח:תת|(ב)}} על אף האמור בתקנת משנה (א), קיבלה החברה המציעה דוח בדיקה אחד לפחות בעד ההצעה המבוצעת באמצעות רכז הצעה, במהלך השנה הקודמת למועד ההצעה, ייווסף לסכום התמורה המרבי האמור בתקנת משנה (א) סכום של מיליון שקלים חדשים {{ח:הערה|(מתואם לשנת 2018; בשנת 2026, 1,190,095 ש״ח)}}.
{{ח:תת|(ג)}} על אף האמור בתקנת משנה (א), השתתף משקיע מוביל אחד לפחות בהצעה כמפורט {{ח:פנימי|סעיף 16|בתקנה 16}}, ייווסף לסכום התמורה המרבי האמור בתקנת משנה (א) סכום של מיליון שקלים חדשים {{ח:הערה|(מתואם לשנת 2018; בשנת 2026, 1,190,095 ש״ח)}}.
{{ח:תת|(ד)}} תקנות משנה (א) עד (ג) יחולו על החברה המציעה וכל תאגיד נשלט, אלא אם כן עסק התאגיד הנשלט בתחום פעילות השונה מהותית מזה של החברה המציעה.
{{ח:תת|(ה)}} בחישוב סכום התמורה המרבי כאמור בתקנות משנה (א) עד (ג), יובאו בחשבון סכומי איגרות חוב שהוצעו בהצעה לפי תקנות אלה וטרם נפרעו.

{{ח:סעיף|15|תמורה ממשקיע בודד|תיקון: תשע״ח, [הודעות]}}
{{ח:תת|(א)}} סכום התמורה המרבי ממשקיע בודד שאינו משקיע מוביל לעניין {{ח:חיצוני|חוק ניירות ערך#סעיף 15ב|סעיף 15ב(4א)(ג) לחוק}}, הוא 10,000 שקלים חדשים {{ח:הערה|(מתואם לשנת 2018; בשנת 2026, 11,900 ש״ח)}} בהשקעה בודדת, ובלבד שבכל תקופה של 12 חודשים עוקבים, לא יעלה סכום התמורה האמורה מאותו משקיע בכמה הצעות על 20,000 שקלים חדשים {{ח:הערה|(מתואם לשנת 2018; בשנת 2026, 23,800 ש״ח)}}.
{{ח:תת|(ב)}} על אף האמור בתקנת משנה (א) –
{{ח:תתת|(1)}} סכום התמורה המרבי ממשקיע בודד שאינו משקיע מוביל, שהכנסתו השנתית עולה על 350,000 שקלים חדשים {{ח:הערה|(מתואם לשנת 2018; בשנת 2026, 416,530 ש״ח)}} ואינה עולה על 750,000 שקלים חדשים {{ח:הערה|(מתואם לשנת 2018; בשנת 2026, 892,580 ש״ח)}}, לא יעלה על 30,000 שקלים חדשים {{ח:הערה|(מתואם לשנת 2018; בשנת 2026, 35,700 ש״ח)}} בהצעה אחת או בכמה הצעות אחרות בכל תקופה של 12 חודשים עוקבים;
{{ח:תתת|(2)}} סכום התמורה המרבי ממשקיע בודד שאינו משקיע מוביל, שהכנסתו השנתית עולה על 750,000 שקלים חדשים {{ח:הערה|(מתואם לשנת 2018; בשנת 2026, 892,580 ש״ח)}} ואינה עולה על 1,200,000 שקלים חדשים {{ח:הערה|(מתואם לשנת 2018; בשנת 2026, 1,428,115 ש״ח)}}, לא יעלה על 5% מהכנסתו השנתית או על 100,000 שקלים חדשים {{ח:הערה|(מתואם לשנת 2018; בשנת 2026, 119,005 ש״ח)}}, לפי הנמוך מביניהם, בהצעה אחת או בכמה הצעות אחרות בכל תקופה של 12 חודשים עוקבים.
{{ח:תת|(ג)}} בחישוב סכום התמורה המרבי ממשקיע בודד כאמור בתקנות משנה (א) עד (ב), יובאו בחשבון סכומי איגרות חוב שהוצעו בהצעה לפי תקנות אלה וטרם נפרעו.
{{ח:תת|(ד)}} תקנה זו לא תחול על משקיע מהסוג שנקבע {{ח:חיצוני|חוק ניירות ערך#תוספת 1|בתוספת הראשונה לחוק}}, ובלבד שלפני כל מועד ביצוע רכישה על ידו, נתן את הסכמתו בכתב לכך שמתקיימים בו התנאים המנויים {{ח:חיצוני|חוק ניירות ערך#תוספת 1|בתוספת הראשונה לחוק}} וכי הוא מודע למשמעות היותו בגדר משקיע הכלול {{ח:חיצוני|חוק ניירות ערך#תוספת 1|בתוספת האמורה}} ומסכים לכך.
{{ח:תת|(ה)}} {{ח:הערה|(בוטלה).}}

{{ח:סעיף|16|השקעה של משקיע מוביל}}
{{ח:ת}} ההצעה למשקיע המוביל ורכישת ניירות הערך על ידו יהיו בתנאים שווים להצעה הנעשית לכלל המשקיעים ולרכישה על ידם; ואולם רשאי המשקיע המוביל לקבל מהחברה המציעה או מבעלי מניותיה זכויות עודפות במחיר המניות או בריבית באיגרת החוב, בשיעור שאינו שונה באופן מהותי מהתמורה המוצעת לכלל המשקיעים, ובלבד שזכויות אלה יפורטו בפרטי ההצעה לפי {{ח:פנימי|סעיף 19|תקנה 19}}.

{{ח:סעיף|17|דרכי ההצעה}}
{{ח:תת|(א)}} הצעה תיעשה לאחר קבלת אישורו של רכז ההצעה כי מתקיימים כל תנאי ההצעה לפי תקנות אלה.
{{ח:תת|(ב)}} רכז ההצעה יפרסם באתר האינטרנט את ההצעה, מסמכים ומידע כאמור {{ח:פנימי|סעיף 19|בתקנה 19}}.
{{ח:תת|(ג)}} רכז ההצעה לא יקבל הזמנות לפני תקופת ההגשה או לאחר סיומה.
{{ח:תת|(ד)}} למזמין ניירות הערך תינתן אפשרות לבטל את הזמנתו ולחברה המציעה תינתן אפשרות לבטל את הצעתה עד תום תקופת ההגשה; ביטלו המזמין או החברה המציעה את ההזמנה או ההצעה, לפי העניין, יחזיר רכז ההצעה למזמין, בתוך שבעה ימים מיום הביטול, כל סכום ששילם בעד ההצעה.
{{ח:תת|(ה)}} כספי המזמינים בעד ההצעה יופקדו בחשבון נאמנות נפרד על שמו של רכז ההצעה בתאגיד בנקאי, ורכז ההצעה ישקיעם באופן שיאפשר שמירת הקרן ועשיית פירות באחד מאפיקי ההשקעה האמורים בתקנת משנה (ו), עד העברתם לחברה המציעה או החזרתם למזמינים לפי העניין; בכספים שיוחזרו למזמינים לפי תקנות אלה, ייכללו הקרן והפירות שהצטברו בחשבון הנאמנות, כאמור בתקנת משנה זו, עד מועד החזרתם בפועל; רכז הצעה לא יעשה שימוש בכספי המזמינים להצעות אחרות או לעצמו.
{{ח:תת|(ו)}} בלי לגרוע מהאמור בתקנת משנה (ה), רכז ההצעה ישקיע את כספי המזמינים באחד מאלה בלבד:
{{ח:תתת|(1)}} איגרות חוב שהנפיקה המדינה שמועד פירעונן בתוך שנה;
{{ח:תתת|(2)}} פיקדונות בנקאיים הנקובים במטבע חוץ או הצמודים למטבע חוץ;
{{ח:תתת|(3)}} פיקדונות בנקאיים בשקלים חדשים צמודי מדד ונושאי ריבית או נושאי ריבית בלבד;
{{ח:תתת|(4)}} קרן כספית כהגדרתה {{ח:חיצוני|תקנות השקעות משותפות בנאמנות (נכסים שמותר לקנות ולהחזיק בקרן ושיעוריהם המרביים)|בתקנות השקעות משותפות בנאמנות (נכסים שמותר לקנות ולהחזיק בקרן ושיעוריהם המרביים), התשנ״ה–1994}}.

{{ח:סעיף|18|תנאי ההצעה}}
{{ח:ת}} ההצעה תיעשה בהליך תקין והוגן.

{{ח:סעיף|19|מסמכים ומידע שיצורפו להצעה}}
{{ח:תת|(א)}} להצעה לפי תקנות אלה, יצורפו המסמכים האלה וייכלל בה מידע זה:
{{ח:תתת|(1)}} כמות ומחיר ניירות הערך המוצעים או השיטה לקביעת מחירם;
{{ח:תתת|(2)}} תום תקופת ההגשה;
{{ח:תתת|(3)}} סכום הגיוס;
{{ח:תתת|(4)}} ייעוד התמורה, ובכלל זה תכניות ההשקעה ושאר היעדים שלהשגתם נועדה תמורת ניירות הערך המוצעים, הסכומים הנדרשים להשגתו של כל אחד מן היעדים ולוח הזמנים הדרוש להשגתו של כל אחד מן היעדים; הסכומים יהיו לפי רמת המחירים בתאריך ההצעה;
{{ח:תתת|(5)}} דרכי התקשרות עם החברה המציעה;
{{ח:תתת|(6)}} דוח בדיקה, אם ניתן, ומועד קבלתו;
{{ח:תתת|(7)}} מידע בדבר הצעות קודמות שביצעו החברה המציעה ותאגידים נשלטים, לרבות מידע בדבר הצלחת ההצעות, סכומי תמורת ניירות הערך שגויסו, סוג ניירות הערך שהוצע, הזכויות שהוצמדו להם ומידת העמידה בפועל בחובותיהם;
{{ח:תתת|(8)}} מסמכי ההתאגדות של החברה המציעה והסכמים בין בעלי השליטה או בעלי העניין בחברה המציעה;
{{ח:תתת|(9)}} דוחות כספיים אחרונים ודוח דירקטוריון אחרון כפי שחברה פרטית חייבת בעריכתם או בהצגתם;
{{ח:תתת|(10)}} תיאור ההתפתחויות המשמעותיות שחלו מעת שפורסמו הדוחות הכספיים ודוח הדירקטוריון האמורים בפסקה (9);
{{ח:תתת|(11)}} תכנית עסקית עדכנית של החברה המציעה שתכלול הסבר להיקף המימון הנדרש להערכת החברה המציעה, לשם השגת אבני דרך צפויות ב־12 החודשים העוקבים למועד ההצעה, ומקורות המימון הצפויים לשם כך;
{{ח:תתת|(12)}} התקיימותן של נסיבות לפי {{ח:חיצוני|חוק הסדרת העיסוק בייעוץ השקעות, בשיווק השקעות ובניהול תיקי השקעות#סעיף 27|סעיף 27(ג) לחוק הייעוץ {{ח:הערה|[צ״ל: לחוק הסדרת העיסוק בייעוץ השקעות, בשיווק השקעות ובניהול תיקי השקעות, התשנ״ה–1995]}}}}, ניהול הליכי פירוק או כינוס נכסים לפי {{ח:חיצוני|חוק החברות#חלק 8א|פקודת החברות [נוסח חדש], התשמ״ג–1983}}, או הליכים לפי {{ח:חיצוני|חוק החברות#סעיף 350|סעיף 350 לחוק החברות}} כנגד החברה המציעה ונושאי משרה בה;
{{ח:תתת|(13)}} פירוט בדבר מגבלות וסיכונים הכרוכים בהיענות להצעה ובכלל זה –
{{ח:תתתת|(א)}} הסיכונים הכרוכים ברכישת ניירות הערך בין השאר עקב הסיכון לחדלות פירעון של החברה המציעה, אפשרות אובדן כספי ההשקעה כולה, עקב היות המשקיעים בעלי מניות מיעוט, או עקב פעולות החברה המציעה או בעל השליטה בה, לרבות דילול כתוצאה מגיוסים עתידיים, מכירת השליטה בחברה המציעה, מכירת נכסים מהותיים של החברה המציעה או עסקאות אחרות עם בעלי עניין;
{{ח:תתתת|(ב)}} תינתן אזהרה בולטת לעין שבה יצוין כי ”ההצעה אינה כפופה לדיני ניירות ערך ודיני החברות החלים על חברה המציעה ניירות ערך לציבור, רשות ניירות ערך לא נתנה אישור לפרסום מסמך ההצעה ולא בדקה אותו, והחברה לא תהיה כפופה לאחר ביצוע ההצעה להוראות גילוי וממשל תאגידי שנועדו להגן על המשקיעים בה ולפיקוח על ידי רשות ניירות ערך.“;
{{ח:תתתת|(ג)}} תיאור מגבלת הסחירות של ניירות הערך המוצעים ואי־רישומם למסחר בבורסה;
{{ח:תתתת|(ד)}} תיאור אופן השגת התשואה בעד ההשקעה והמגבלות הכרוכות בכך;
{{ח:תתתת|(ה)}} בהצעה שבה צורף דוח בדיקה תינתן אזהרה בולטת לעין ובה יצוין כי ”דוח הבדיקה אינו מעיד על סיכויי הצלחת ההצעה או החברה המציעה, ואין לראות בו המלצה לרכוש את ניירות הערך המוצעים“;
{{ח:תתתת|(ו)}} אזהרות נוספות כפי שתורה הרשות לרכז ההצעה;
{{ח:תתת|(14)}} אפשרות ביטול ההזמנה והמנגנון לביטול כאמור {{ח:פנימי|סעיף 17|בתקנה 17(ד)}};
{{ח:תתת|(15)}} מבנה הבעלות ומבנה ההון בחברה המציעה ותיאור השקעות בה ובכלל זה –
{{ח:תתתת|(א)}} שמו של בעל השליטה בחברה המציעה; אם אין בחברה המציעה בעל שליטה, יצוינו שמות חמשת בעלי שיעור ההחזקה הגבוה ביותר במניות החברה המציעה מבין בעלי המניות;
{{ח:תתתת|(ב)}} פרטים לגבי דירקטוריון החברה המציעה ומנהלה הכללי וכן אם הורשעו בעבירות כאמור {{ח:חיצוני|חוק החברות#סעיף 226|בסעיף 226 לחוק החברות}} וטרם חלפה התקופה שנקבעה {{ח:חיצוני|חוק החברות#סעיף 226|באותו סעיף}} או אם מדובר בקטין, פסול דין, מי שהוכרז פושט רגל כל עוד לא הופטר וכן תאגיד שהחליט על פירוקו מרצון או שניתן לגביו צו פירוק;
{{ח:תתתת|(ג)}} ההשקעות בהון החברה המציעה שבוצעו בשנתיים האחרונות וכל עסקה מהותית אחרת שעשה בעל עניין בחברה המציעה במניות החברה, בציון סכום העסקה, אם ידוע לחברה המציעה;
{{ח:תתתת|(ד)}} אם צפויות השקעות נוספות או קיימות התחייבויות להשקעות נוספות בחברה המציעה;
{{ח:תתת|(16)}} התקשרות של החברה המציעה עם בעל השליטה, נושא משרה בה או עם אדם אחר שלבעל השליטה או לנושא משרה בחברה המציעה יש בה עניין אישי כהגדרתו {{ח:חיצוני|חוק החברות|בחוק החברות}};
{{ח:תתת|(17)}} מגבלות שהחברה המציעה נטלה על עצמה במטרה להקנות הגנות לציבור בעלי ניירות הערך בה, לרבות מגבלות בנושאים המפורטים להלן; לא נקבעו מגבלות בעניין מהעניינים האמורים, יצוין הדבר במפורש:
{{ח:תתתת|(א)}} התקשרויות עם בעלי מניות, נושאי משרה בחברה המציעה וקרוביהם;
{{ח:תתתת|(ב)}} תחום פעילותה של החברה המציעה;
{{ח:תתתת|(ג)}} סוגי ניירות הערך שתהיה החברה המציעה רשאית להנפיק בעתיד;
{{ח:תתתת|(ד)}} זכות השתתפות בגיוסים עתידיים של החברה המציעה;
{{ח:תתתת|(ה)}} מגבלות בביצוע חלוקה כהגדרתה {{ח:חיצוני|חוק החברות|בחוק החברות}};
{{ח:תתת|(18)}} בהצעה שמשתתף בה משקיע מוביל, פרטים לעניין המשקיע המוביל, לרבות –
{{ח:תתתת|(א)}} זהות המשקיע המוביל;
{{ח:תתתת|(ב)}} פירוט התנאי שבשלו הוא עונה על הגדרת משקיע מוביל;
{{ח:תתתת|(ג)}} ניסיון שרכש המשקיע המוביל בתחום ההשקעות מסוג זה;
{{ח:תתתת|(ד)}} סכום התמורה שיתקבל מאת המשקיע המוביל ושיעורו מתוך סכום ההשקעה הכולל בחברה המציעה;
{{ח:תתתת|(ה)}} הסדרים בין המשקיע המוביל לחברה המציעה, כאמור {{ח:פנימי|סעיף 16|בתקנה 16}};
{{ח:תתת|(19)}} פרטים לעניין רכז ההצעה, לרבות –
{{ח:תתתת|(א)}} זהות רכז ההצעה, ואישור רישומו במרשם הרכזים;
{{ח:תתתת|(ב)}} התמורה המשולמת לרכז ההצעה בעד ההצעה.
{{ח:תת|(ב)}} ביקשה החברה המציעה לשנות פרט מפרטי ההצעה לאחר פרסומה ולפני תום תקופת ההגשה, תדווח על כך באתר האינטרנט, ואולם אם מדובר בשינוי פרט מהותי מפרטי ההצעה המנויים בפסקאות (1), (4), (6), (15) עד (19) לתקנת משנה (א), יראו את ההצעה כהצעה חדשה, ויהיה על המזמינים לאשר מחדש את הזמנתם.

{{ח:סעיף|20|חתימה}}
{{ח:ת}} על ההצעה ועל דיווחי החברה המציעה, יחתמו בשם החברה המציעה, יושב ראש הדירקטוריון והמנהל הכללי של החברה המציעה.

{{ח:סעיף|21|תמורת ההצעה}}
{{ח:תת|(א)}} רכז ההצעה לא יעביר את כספי התמורה לחברה המציעה בטרם יתקיימו כל אלה:
{{ח:תתת|(1)}} רכז ההצעה מילא את חובותיו לפי {{ח:פנימי|סעיף 5|תקנה 5}};
{{ח:תתת|(2)}} הסתיימה תקופת ההגשה;
{{ח:תתת|(3)}} התקבל מלוא סכום הגיוס;
{{ח:תתת|(4)}} רכז ההצעה העביר למזמינים סכומים לפי תקנת משנה (ג).
{{ח:תת|(ב)}} חלפה תקופת ההגשה כפי שצוינה בהצעה, ולא הוגשו הזמנות, עד סכום הגיוס, יחזיר רכז ההצעה למזמינים, בתוך שבעה ימים מתום התקופה האמורה, כל סכום ששילמו בעד ההצעה.
{{ח:תת|(ג)}} עלו ההזמנות שהוגשו על סך כל ניירות הערך המוצעים –
{{ח:תתת|(1)}} יוקצו למזמינים ניירות ערך לפי חלקה היחסי של כל הזמנה מתוך סך כל ניירות הערך המוצעים בהצעה;
{{ח:תתת|(2)}} יוחזר למזמינים שחלק מהזמנתם הושבה ריקם, בתוך שבעה ימי עסקים ממועד ההקצאה, כל סכום ששילמו על חשבון ניירות הערך שלא הוקצו להם.
{{ח:תת|(ד)}} על אף האמור בתקנת משנה (ג)(1), שיעור חלקו היחסי של המשקיע המוביל לא יפחת מ־10% מסכום הגיוס.

{{ח:סעיף|22|זכות הצטרפות לעסקה למכירת ניירות ערך}}
{{ח:תת|(א)}} משקיע מוביל ובעל עניין במועד ההצעה שיש בכוונתם למכור ניירות ערך של החברה המציעה ייתנו על כך גילוי באמצעות רכז ההצעה, זמן סביר מראש.
{{ח:תת|(ב)}} בהצעה לפי תקנות אלה, תוקנה לכל משקיע זכות הצטרפות לעסקה למכירת ניירות הערך של החברה המציעה שמבצע המשקיע המוביל או בעל עניין במועד ההצעה, בתמורה ובתנאים שווים לתנאים שבהם נמכרים אותו סוג של ניירות ערך; מכירת ניירות הערך לפי תקנה זו, תהיה לפי חלקו היחסי של כל משקיע, לרבות המשקיע המוביל ובעל העניין, בניירות הערך של החברה המציעה.
{{ח:תת|(ג)}} לא יראו מכירה לבן משפחה או לתאגיד בשליטת המשקיע המוביל או בשליטת בעל עניין במועד ההצעה, כעסקה לעניין תקנה זו; בוצעה מכירה לבן משפחה כאמור, תוקנה למשקיעים הזכות לפי תקנת משנה (ב), לגבי בן המשפחה שרכש את ניירות הערך.

{{ח:סעיף|23|מרשם ניירות הערך ודיווחי החברה המציעה}}
{{ח:תת|(א)}} חברה מציעה תנהל מרשם ניירות ערך; רכז הצעה וחברה מציעה שהציעה ניירות ערך לציבור לפי תקנות אלה, יעבירו למחזיקי ניירות הערך של החברה המציעה, על פי בקשתם, פרטים בדבר רישומם במרשם ניירות הערך וכן בדבר שיעור החזקותיהם; רישום כאמור יהיה תנאי לעבירות ניירות הערך, לקבלת דיבידנד ולקבלת זכויות הצבעה.
{{ח:תת|(ב)}} חברה מציעה שהציעה ניירות ערך לציבור לפי תקנות אלה, תעביר למחזיקי ניירות הערך, באמצעות רכז ההצעה, פרטים אלה:
{{ח:תתת|(1)}} כל מידע שבו חבה חברה פרטית שאינה תאגיד מדווח כהגדרתו {{ח:חיצוני|חוק החברות|בחוק החברות}}, בדיווח לרשם החברות;
{{ח:תתת|(2)}} כל מידע ודיווח שהחברה המציעה התחייבה למסור למשקיעים שלה במסגרת ההצעה לפי תקנות אלה;
{{ח:תתת|(3)}} כל שינוי בהחזקות בניירות ערך של בעלי השליטה ונושאי המשרה של החברה המציעה;
{{ח:תתת|(4)}} כל שינוי מהותי בעסקיה.
{{ח:תת|(ג)}} על אף האמור בתקנת משנה (ב), חברה מציעה שהציעה ניירות ערך לציבור לפי תקנות אלה, לא תידרש להמשיך להעביר למחזיקי ניירות ערך פרטים כאמור, בהתקיים אחד מאלה:
{{ח:תתת|(1)}} החברה המציעה הפכה להיות תאגיד מדווח;
{{ח:תתת|(2)}} כלל ניירות הערך של החברה המציעה נרכשו במסגרת הליך הדומה במהותו להצעת רכש מלאה או שאיגרות החוב של החברה המציעה נפרעו במלואם;
{{ח:תתת|(3)}} החברה המציעה ביצעה ספירה של מחזיקי ניירות הערך ומהספירה עולה כי מספר המחזיקים כאמור אינו עולה על שלושים וחמישה; לעניין מספר המחזיקים, יימנו בנפרד מי שרכשו ניירות ערך שהם מניות, ומי שרכשו ניירות ערך אחרים;
{{ח:תתת|(4)}} החברה פורקה לפי דין.

{{ח:סעיף|24|פטור להצעות שאינן נושאות ריבית|תיקון: [הודעות]}}
{{ח:ת}} הרשות רשאית לפטור רכז הצעה בהצעות שנעשות באמצעותו מקיום הוראות תקנות אלה, כולן או מקצתן, בהתקיים כל אלה:
{{ח:תת|(1)}} ההצעות הן של איגרות חוב שאינן נושאות ריבית;
{{ח:תת|(2)}} סכום התמורה המרבי בהצעה אחת או בכמה הצעות שהחברה מציעה, במהלך תקופה של 12 חודשים עוקבים, לא יעלה על 100,000 שקלים חדשים {{ח:הערה|(מתואם לשנת 2018; בשנת 2026, 119,005 ש״ח)}};
{{ח:ת}} לעניין תקנה זו, ”ריבית“ – כל תמורה הניתנת בקשר עם איגרות החוב המוצעות שיש בה משום תוספת לקרן, יהיה כינויה אשר יהיה, למעט –
{{ח:תת|(א)}} עמלות לצורך כיסוי הוצאות תפעול;
{{ח:תת|(ב)}} החזר הוצאות סבירות שהוצאו בשל פיגור בהחזר האשראי;
{{ח:תת|(ג)}} כל סכום המתווסף לקרן עקב תנאי הצמדה, לאחד מאלה:
{{ח:תתת|(1)}} שער החליפין למטבע ישראלי או למטבע אחר שאישר יושב ראש הרשות, שמפרסם בנק ישראל;
{{ח:תתת|(2)}} המדד או מדד אחר שאישר יושב ראש הרשות, שמפרסמת הלשכה המרכזית לסטטיסטיקה.

{{ח:קטע2|פרק ד|פרק ד׳: תנאים להצעת איגרות חוב באופן מבוזר|תיקון: תשע״ח}}

{{ח:סעיף|24א|ההוראות החלות על הצעת איגרות חוב באופן מבוזר|תיקון: תשע״ח}}
{{ח:ת}} בהצעת איגרות חוב באופן מבוזר יחולו הוראות {{ח:פנימי|פרק ד|פרק זה}} נוסף על ההוראות הקבועות בתקנות אלה, למעט ההוראות הקבועות {{ח:פנימי|סעיף 5|בתקנות 5(6) ו־(7)}}, {{ח:פנימי|סעיף 6|6(ב)(7)}}, {{ח:פנימי|סעיף 7|7(ב)(1)}}, {{ח:פנימי|סעיף 11|11(א)(2)}}, {{ח:פנימי|סעיף 14|14 עד 16}}, {{ח:פנימי|סעיף 17|17(ב) עד (ד)}} {{ח:פנימי|סעיף 19|ו־19 עד 23}} זולת אם נאמר אחרת {{ח:פנימי|פרק ד|בפרק זה}}.

{{ח:סעיף|24ב|חובות רכז ההצעה בהצעת איגרות חוב באופן מבוזר|תיקון: תשע״ח}}
{{ח:תת|(א)}} רכז ההצעה –
{{ח:תתת|(1)}} יגבש מודל מפורט שמטרתו פיזור הסיכון למשקיעים בין איגרות חוב של חברות מציעות, לפי אמות מידה, לרבות רמת הסיכון וגובה הריבית של איגרות החוב של החברות המציעות (להלן – מודל הפיזור);
{{ח:תתת|(2)}} יקצה את כספי המשקיעים בין איגרות החוב של חברות מציעות לפי מודל הפיזור, כך שהיקף כל השקעה באיגרות חוב של חברה מציעה לא יעלה על שיעור של חמישה אחוזים מסכום ההשקעה הכוללת של אותו משקיע;
{{ח:תתת|(3)}} ינקוט אמצעי דרישה וגבייה סבירים כדי לגבות את תשלומי הקרן או הריבית הנובעים מאיגרות החוב שלא נפרעו;
{{ח:תתת|(4)}} יעביר למשקיעים את זהותה של החברה המציעה ואת פרטי ההתקשרות עמה, במקרה שהחברה המציעה לא פרעה את תשלומי הקרן או הריבית הנובעים מאיגרות החוב שלה במועדם; לעניין זה, יורה רכז ההצעה גם על התנאים האלה:
{{ח:תתתת|(א)}} תנאים שבהתקיימם תיחשב חברה מציעה כלא עומדת בפירעון התשלומים שברישה;
{{ח:תתתת|(ב)}} תנאים לגילוי זהותה ודרכי ההתקשרות עם חברה מציעה שמתקיימים בה התנאים כאמור בפסקת משנה (א), למשקיעים בה;
{{ח:תתת|(5)}} יאפשר לכל משקיע לבטל את השקעתו בתוך זמן סביר ממועד העברת הכספים על ידו, טרם הקצאת כספי המשקיע בין איגרות חוב של חברות מציעות.
{{ח:תת|(ב)}} רכז הצעה שמפעיל קרן להחזר חובות –
{{ח:תתת|(1)}} יחליט מהן מטרות השימוש בכספי הקרן להחזר חובות ואת אופן השימוש בה;
{{ח:תתת|(2)}} יחליט מהו היקף התשלום שכל משקיע יידרש להפריש לטובת הקרן להחזר חובות;
{{ח:תתת|(3)}} יורה על התנאים שבהתקיימם יהיה משקיע זכאי לקבלת החזר מהקרן להחזר חובות.

{{ח:סעיף|24ג|דיווחי רכז ההצעה בהצעת איגרות חוב באופן מבוזר|תיקון: תשע״ח}}
{{ח:ת}} בדוח השנתי המוגש לרשות ומפורסם באתר האינטרנט כאמור {{ח:פנימי|סעיף 6|בתקנה 6}}, יופיעו גם הפרטים האלה:
{{ח:תת|(1)}} המודל שקבע רכז ההצעה לשם פיזור הסיכון למשקיעים בין הצעות שונות;
{{ח:תת|(2)}} אופן הקצאת כספי המשקיעים בין ההצעות השונות לפי מודל הפיזור;
{{ח:תת|(3)}} ציון העובדה בדבר אי־גילוי זהות החברה המציעה למשקיעים בה, אלא במקרה שהחברה המציעה לא פרעה את תשלומי הקרן או הריבית הנובעים מאיגרות החוב שלה ואת התנאים שעליהם הורה רכז ההצעה לגילוי זהות החברה המציעה כאמור {{ח:פנימי|סעיף 24ב|בתקנה 24ב(א)(4)}};
{{ח:תת|(4)}} פרטים על אודות האמצעים שאותם נוקט רכז ההצעה לגביית תשלומי הקרן או הריבית של איגרות החוב שלא נפרעו במועד הנדרש על פי תנאיהן;
{{ח:תת|(5)}} אם רכז ההצעה מפעיל קרן להחזר חובות – פרטים בדבר אופן השימוש בקרן להחזר חובות וההיקף הכספי שהופרש על ידי משקיעים לקרן;
{{ח:תת|(6)}} ממוצע שיעורי חובות שלא נפרעו במועדם של איגרות חוב של חברות מציעות שבוצעו באמצעות רכז ההצעה, לתקופת עבר של 5 שנים או ממועד תחילת הפעילות של רכז ההצעה, לפי המוקדם ופירוט שיעורי החובות כאמור לפי שנה;
{{ח:תת|(7)}} פירוט על אודות התשואה האפקטיבית למשקיעים בתקופת הדוח לעומת התחזיות שפרסם רכז ההצעה.

{{ח:סעיף|24ד|פרסום באתר האינטרנט|תיקון: תשע״ח}}
{{ח:תת|(א)}} באתר האינטרנט יפרסם רכז ההצעה גם פרטים אלה:
{{ח:תתת|(1)}} המידע המפורט כאמור {{ח:פנימי|סעיף 24ח|בתקנה 24ח}};
{{ח:תתת|(2)}} ציון העובדה בדבר אי־גילוי זהות החברה המציעה למשקיעים בה, אלא במקרה שהחברה המציעה לא פרעה במועדם את תשלומי הקרן או הריבית הנובעים מאיגרות החוב שלה;
{{ח:תתת|(3)}} התנאים שעליהם הורה רכז ההצעה כאמור {{ח:פנימי|סעיף 24ב|בתקנה 24ב(א)(4)}}.

{{ח:סעיף|24ה|ניירות הערך המוצעים בהצעת איגרות חוב באופן מבוזר|תיקון: תשע״ח}}
{{ח:ת}} על אף האמור {{ח:פנימי|סעיף 13|בתקנה 13}}, בהצעת איגרות חוב באופן מבוזר, חברה מציעה תציע ניירות ערך שהם איגרות חוב בלבד.

{{ח:סעיף|24ו|תמורת ההצעה|תיקון: תשע״ח, [הודעות]}}
{{ח:תת|(א)}} סכום התמורה המרבי בכמה הצעות של איגרות חוב באופן מבוזר כאמור {{ח:פנימי|פרק ד|בפרק זה}} ובהצעות לפי {{ח:פנימי|פרק ג|פרק ג׳}} של חברה מציעה, במהלך תקופה של 12 חודשים עוקבים, לא יעלה על שישה מיליון שקלים חדשים {{ח:הערה|(מתואם לשנת 2018; בשנת 2026, 7,139,685 ש״ח)}} ובלבד שסכום התמורה המרבי בהצעות לפי {{ח:פנימי|פרק ג|פרק ג׳}} לא יעלה על הסכומים הנקובים {{ח:פנימי|סעיף 14|בתקנה 14}}.
{{ח:תת|(ב)}} לעניין תקנה זו יחולו ההוראות הקבועות {{ח:פנימי|סעיף 14|בתקנה 14(ד) ו־(ה)}}.

{{ח:סעיף|24ז|תמורה ממשקיע בודד|תיקון: תשע״ח, [הודעות]}}
{{ח:תת|(א)}} בהשקעה בכמה הצעות איגרות חוב באופן מבוזר כאמור {{ח:פנימי|פרק ד|בפרק זה}} ובהצעות לפי {{ח:פנימי|פרק ג|פרק ג׳}}, סכום התמורה המרבי ממשקיע בודד שאינו משקיע מוביל לעניין {{ח:חיצוני|חוק ניירות ערך#סעיף 15ב|סעיף 15ב(4א)(ג) לחוק}}, לא יעלה על 50,000 שקלים חדשים {{ח:הערה|(מתואם לשנת 2018; בשנת 2026, 59,500 ש״ח)}} בהצעה אחת או בכמה הצעות אחרות בכל תקופה של 12 חודשים עוקבים, ובלבד שסכום התמורה ממשקיע בודד שאינו משקיע מוביל בהצעות לפי {{ח:פנימי|פרק ג|פרק ג׳}} לא יעלה על הסכומים הנקובים {{ח:פנימי|סעיף 15|בתקנה 15(א) ו־(ב)}}.
{{ח:תת|(ב)}} על אף האמור בתקנת משנה (א), בהשקעה בכמה הצעות איגרות חוב באופן מבוזר כאמור {{ח:פנימי|פרק ד|בפרק זה}} ובהצעות לפי {{ח:פנימי|פרק ג|פרק ג׳}}, סכום התמורה המרבי ממשקיע בודד שאינו משקיע מוביל, שהכנסתו השנתית עולה על 500,000 שקלים חדשים {{ח:הערה|(מתואם לשנת 2018; בשנת 2026, 595,050 ש״ח)}}, לא יעלה על 10% מהכנסתו השנתית בהצעה אחת או בכמה הצעות אחרות בכל תקופה של 12 חודשים עוקבים, ובלבד שסכום התמורה ממשקיע בודד שאינו משקיע מוביל בהצעות לפי {{ח:פנימי|פרק ג|פרק ג׳}} לא יעלה על הסכומים הנקובים {{ח:פנימי|סעיף 15|בתקנה 15(ב)}}.
{{ח:תת|(ג)}} על אף האמור בתקנת משנה (א), בהשקעה בכמה הצעות איגרות חוב באופן מבוזר כאמור {{ח:פנימי|פרק ד|בפרק זה}} ובהצעות לפי {{ח:פנימי|פרק ג|פרק ג׳}}, סכום התמורה המרבי ממשקיע בודד שאינו משקיע מוביל, שכספו הוקצה בין איגרות חוב של חברות מציעות כך שהיקף כל השקעה באיגרות חוב של חברה מציעה לא עולה על שיעור של אחוז אחד מסכום ההשקעה הכוללת של אותו משקיע, לא יעלה על 250,000 שקלים חדשים {{ח:הערה|(מתואם לשנת 2018; בשנת 2026, 297,510 ש״ח)}} בהצעה אחת או בכמה הצעות אחרות בכל תקופה של 12 חודשים עוקבים, ובלבד שסכום התמורה ממשקיע בודד שאינו משקיע מוביל בהצעות לפי {{ח:פנימי|פרק ג|פרק ג׳}} לא יעלה על הסכומים הנקובים {{ח:פנימי|סעיף 15|בתקנה 15(א) ו־(ב)}}.
{{ח:תת|(ד)}} לעניין תקנה זו יחולו ההוראות הקבועות {{ח:פנימי|סעיף 15|בתקנה 15(ג) ו־(ד)}}.

{{ח:סעיף|24ח|מסמכים ומידע שיצורפו|תיקון: תשע״ח}}
{{ח:ת}} להצעת איגרות חוב באופן מבוזר בהצעה של איגרות חוב באופן מבוזר יצרף רכז ההצעה את המסמכים האלה ואת המידע המפורט בתקנה זו בלבד:
{{ח:תת|(1)}} אפשרות ביטול ההזמנה והמנגנון לביטול כאמור {{ח:פנימי|סעיף 24ב|בתקנה 24ב(א)(5)}};
{{ח:תת|(2)}} מידע בדבר שיטות ההערכה לדירוג שעליהן החליט ושלפיהן הוא פועל, כאמור {{ח:פנימי|סעיף 5|בתקנה 5(8)}};
{{ח:תת|(3)}} מידע בדבר מודל פיזור הסיכון למשקיעים שקבע רכז ההצעה ואופן הקצאת כספי המשקיעים על ידי רכז ההצעה לפי מודל הפיזור האמור, כאמור {{ח:פנימי|סעיף 24ב|בתקנה 24ב(א)(1) ו־(2)}};
{{ח:תת|(4)}} ממוצע שיעורי החובות שלא נפרעו במועדם על ידי חברות מציעות באמצעות רכז ההצעה, לתקופת עבר של 5 שנים מלאות או מרגע תחילת הפעילות של רכז ההצעה, תוך אזהרה כי אין כל בטוחה שנתוני העבר יתקיימו בשנית;
{{ח:תת|(5)}} פירוט על אודות התשואה האפקטיבית באיגרות חוב של חברות מציעות באמצעות רכז ההצעה במהלך 12 החודשים האחרונים וכן היחס שלהן לעומת התחזיות שפרסם רכז ההצעה בעבר;
{{ח:תת|(6)}} מידע בדבר האמצעים שאותם נוקט רכז ההצעה כדי לגבות את תשלומי הקרן או הריבית הנובעים מאיגרות חוב שלא נפרעו כאמור {{ח:פנימי|סעיף 24ב|בתקנה 24ב(א)(3)}}, ובכלל זה פרטים בדבר מועד נקיטת האמצעים, סוג האמצעים שינקטו, נותני השירותים שבהם נעזר רכז ההצעה, התנאים שעליהם הורה רכז ההצעה כאמור {{ח:פנימי|סעיף 24ב|בתקנה 24ב(א)(4)}} והמועד שבו יועברו פרטי המידע של החברות המציעות למשקיעים, כאמור {{ח:פנימי|סעיף 24ב|בתקנה 24ב(א)(4)}};
{{ח:תת|(7)}} מידע בדבר הקמתה או אי־הקמתה של קרן להחזר חובות ואם הוקמה קרן להחזר חובות כאמור, גם מידע בדבר מטרות השימוש בקרן להחזר חובות, אופן השימוש בה, ההיקף הכספי שכל משקיע נדרש להפריש לטובת הקרן, התנאים שבהתקיימם יהיה משקיע זכאי לקבלת החזר מקרן להחזר חובות והסיכונים הכרוכים בהשקעה גם בהתקיים קרן להחזר חובות;
{{ח:תת|(8)}} המידע והאזהרות המפורטות {{ח:פנימי|סעיף 19|בתקנה 19(א)(13)(ב) עד (ד) ו־(ו)}};
{{ח:תת|(9)}} פירוט בדבר הסיכונים הכרוכים ברכישת איגרות החוב של החברות המציעות, בין השאר עקב הסיכון לחדלות פירעון של החברות המציעות ואפשרות אובדן כספי ההשקעה כולה.

{{ח:סעיף|24ט|דיווחי רכז ההצעה למשקיעים|תיקון: תשע״ח}}
{{ח:ת}} לאחר השלמת ההצעה בהצעה של איגרות חוב באופן מבוזר רכז הצעה יעביר לכל משקיע שהשקיע באיגרות חוב באופן מבוזר, דיווח אחת לרבעון שיכלול את הפרטים האלה בלבד:
{{ח:תת|(1)}} היקף כל השקעה בחברה מציעה בתיק ההשקעות הכולל של המשקיע, בלא ציון פרטי החברה המציעה;
{{ח:תת|(2)}} פירוט פירעונות שביצעו החברות המציעות במהלך הרבעון של איגרות החוב שבהן מחזיק המשקיע המרכיבות את תיק ההשקעות הכולל;
{{ח:תת|(3)}} היקף הקרן והריבית שנותרו לתשלום ביחס לכל השקעה באיגרות חוב של החברות המציעות, ובמצטבר בתיק ההשקעות הכולל;
{{ח:תת|(4)}} סך כל תשלומי העמלות שגבה רכז ההצעה מהמשקיע במהלך התקופה;
{{ח:תת|(5)}} שיעורי החובות שלא נפרעו במועדם בתיק ההשקעות הכולל והיקפיהם;
{{ח:תת|(6)}} פירוט האמצעים שבוצעו לגביית תשלומי הקרן או הריבית הנובעים מאיגרות החוב שבתיק ההשקעות הכולל של המשקיע שלא נפרעו במועדם, תוך יידוע המשקיעים ככל שלא ננקטו אמצעים כאמור;
{{ח:תת|(7)}} היקפי ההחזרים למשקיע מקרן להחזר חובות, אם בוצעו.

{{ח:קטע2|פרק ה|פרק ה׳: הוראות כלליות|תיקון: תשע״ח}}

{{ח:סעיף|25|עדכון סכומים|תיקון: תשע״ח, תשפ״ה}}
{{ח:תת|(א)}} הסכומים הקבועים {{ח:פנימי|סעיף 2|בתקנות 2}}, {{ח:פנימי|סעיף 11|11}}, {{ח:פנימי|סעיף 14|14}}, {{ח:פנימי|סעיף 15|15}}, {{ח:פנימי|סעיף 24|24}}, {{ח:פנימי|סעיף 24ו|24ו}} {{ח:פנימי|סעיף 24ז|ו־24ז}} ישתנו ב־1 בינואר בכל שנה (להלן – יום השינוי), לפי שיעור שינוי המדד החדש לעומת המדד היסודי; סכום שהשתנה כאמור, יעוגל לסכום הקרוב שהוא מכפלה של 5 שקלים חדשים.
{{ח:תת|(ב)}} יושב ראש הרשות יפרסם בהודעה ברשומות את הסכומים האמורים, כפי שהשתנו לפי תקנה זו.
{{ח:תת|(ג)}} בתקנה זאת –
{{ח:תת|סוג=הגדרה}} ”המדד החדש“ – המדד שפורסם בחודש דצמבר שלפני יום השינוי;
{{ח:תת|סוג=הגדרה}} ”המדד היסודי“ – המדד שפורסם בחודש דצמבר שלפני יום השינוי הקודם, ולעניין יום השינוי הראשון שלאחר יום התחילה – המדד שפורסם בחודש דצמבר שלפני יום התחילה, זאת אף אם טרם חלפה שנה מיום התחילה עד יום השינוי;
{{ח:תת|סוג=הגדרה}} ”יום התחילה“ – יום תחילתו של תיקון לתקנות אלה לגבי סכומי האגרות שנקבעו באותו תיקון;
{{ח:תת|סוג=הגדרה}} ”מדד“ – מדד המחירים לצרכן שמפרסמת הלשכה המרכזית לסטטיסטיקה.

{{ח:סעיף|26|תחילה|תיקון: תשע״ח}}
{{ח:תת|(א)}} תחילתן של תקנות אלה 6 חודשים מיום פרסומן.
{{ח:תת|(ב)}} על אף האמור בתקנת משנה (א), תחילתה של {{ח:פנימי|סעיף 11|תקנה 11(א)(2)}} ביום י״א בטבת התשפ״א (26 בדצמבר 2020).

{{ח:סעיף|27||תיקון: תשע״ח}}
{{ח:ת}} {{ח:הערה|(בוטלה).}}

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 6|תקנה 6(ב)(7)(א)}})}}}}

{{ח:סעיף*}}
{{ח:ת}}

סיכום ההצעות	סיכום ההפקדות	סיכום התמורה

סכום כולל שהוצע	כמות ניירות ערך כוללת שהוצעה	סכום כולל שהופקד בחשבונות הרכז	רווח/הפסד נצבר בכל החשבונות	סכום כולל שהועבר לחברות המציעות	סכום כולל שנשאר בידי הרכז	סכום כולל שהוחזר למשקיעים	כמות ניירות ערך כוללת שהוקצתה למחזיקים	כמות ניירות ערך שהוחזרה בשל ביטול הצעה

בשל ביטול הזמנה	בשל ביטול הצעה	בשל יתרה עודפת של גיוס

{{ח:חתימות|כ״א בסיוון התשע״ז (15 ביוני 2017)}}
* '''משה כחלון'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]